English: I'm grateful to the Minister for his statement today and for the positive engagement that he and Russell George have already referred to, across parties, during this crisis. And I'm very grateful that, in some of the announcements that the Minister has made today, he clearly has actively engaged with those discussions and has taken that on board, and particularly referencing here that I know that we've raised with him the potential impact of local lockdowns, and it's really pleasing to see the investment that he intends to make. Can I begin by asking for a little bit more detail on the likely eligibility for local lockdown resources? It may very well be, as the Minister said in response to Russell George, that businesses aren't required to close, and some of them may not close, but the impact on their trading may be really severe. They may feel that it's better to keep going on, particularly if it's only, let's say, a three-week lockdown, but their profits may absolutely fall through the floor. So, is the Minister anticipating that businesses will have to actually close before they can apply for support, or will there be some potential flexibility there? And can he tell us a little bit more about how those local lockdown grants are likely to be delivered? The Minister, obviously quite rightly, says that Business Wales will be the first port of call for the bulk of the economic resilience fund, but I'd submit that there may be a case for local government to be involved there. The Minister welcomes the job support scheme and, of course, everybody is glad to see the UK Government taking action, but, as the Minister has said, there are some businesses for whom that is not going to be helpful, that putting people potentially onto part-time work won't work. I very much welcome the Minister's announcement of £20 million for tourism and hospitality businesses, but he also refers to businesses needing to use their own resources. Now, because of the impact that tourism and hospitality businesses faced earlier in the summer when they couldn't open at all, and, when they have opened in a responsible way, the business levels have dropped, and also, I'm sad to say, still some very bad practice by insurance companies of those businesses, some of those businesses, I would put it to the Minister, may very well not have resources that they can invest, and this would also be true for cultural businesses, like venues where gigs are held. So, I wonder if he can provide us with some reassurance that that will be taken into account and that, for those businesses that, for good reasons, don't have resources of their own to put in and may have exhausted their capacity to borrow, there will be some support available for them. I wonder if he can tell us whether or not microbusinesses and sole traders are likely to benefit from this round. And I'd also like to ask whether the Minister is confident that Business Wales has got the capacity to deal with this new round of very welcome funding. We do need, as the Minister said himself, to get it out of the door. Finally, I'm very pleased to hear the Minister say that he's in active dialogue with the UK Government. I wonder if that dialogue - and it might not be his portfolio, but across Government - includes ongoing discussions about increasing the borrowing powers of Welsh Government, because it seems to me that in the longer term - a good partnership with the UK Government is, of course, desirable - but longer term, Welsh Ministers may wish to make substantial investments that their current borrowing powers won't allow. The Minister mentions the specific sector of aerospace, and I wonder if his dialogues with the UK Government - I'm sure they do - relate to support for the steel industry, because that is beyond the current capacity of Welsh Government financially. And finally, in those ongoing discussions with UK Government, can I ask the Minister once again if he will consider raising the case of those who have not been helped, particularly the people who were not helped by the furlough scheme? Some of them, of course, have successfully moved on, they're in other jobs, but some of them had to use all their savings. I've dealt with young people who've lost deposits for houses and people who've been partly self-employed who've had to spend their tax savings. So, can I ask him if he will agree with me that the campaign, ExcludedUK, does still have a case to make, and to ask the Chancellor whether there is any support that could be given to those who were not helped? I would, of course, ask if that could be done at a Welsh level, but I do understand what the Minister has said in the past about the capacity of the Welsh budget and needing to target support at keeping jobs going. But I think it is important for those many thousands of Welsh citizens who find themselves in that position at least that we acknowledge in this place that, by us, they are not forgotten.
Welsh: Rwy'n ddiolchgar i'r Gweinidog am ei ddatganiad heddiw ac am yr ymgysylltu cadarnhaol y cyfeiriodd Russell George ac yntau ato eisoes, sydd ar draws y pleidiau, yn ystod yr argyfwng hwn. Ac rwy'n ddiolchgar iawn ei fod ef, yn rhai o'r cyhoeddiadau a wnaeth y Gweinidog heddiw, yn amlwg wedi ymgysylltu'n weithredol gyda'r trafodaethau hynny ac wedi rhoi ystyriaeth i hynny, ac yn cyfeirio'n neilltuol yn y fan hon fy mod i'n gwybod ein bod ni wedi codi effaith bosibl cyfnodau clo lleol gydag ef, ac mae'n braf iawn gweld y buddsoddiad y bwriada ei wneud. A gaf i ddechrau drwy ofyn iddo am ychydig mwy o fanylion am y cymhwysedd tebygol ar gyfer yr adnoddau ar gyfer cyfnodau clo lleol? Mae'n ddigon posibl, fel y dywedodd y Gweinidog mewn ymateb i Russell George, nad yw'n ofynnol i fusnesau gau, ac efallai na fydd rhai ohonyn nhw yn cau, ond efallai fod yr effaith ar eu masnachu nhw'n un ddifrifol iawn. Efallai eu bod nhw'n teimlo y byddai'n well iddyn nhw ddal ati, yn enwedig os mai dim ond, dywedwch, cyfnod clo o dair wythnos fydd gyda ni, ond fe all eu helw nhw ddiflannu'n llwyr. Felly, a yw'r Gweinidog yn rhagweld y bydd yn rhaid i fusnesau gau mewn gwirionedd cyn y gallan nhw wneud cais am gymorth, yn hytrach na chael rhywfaint o hyblygrwydd posibl yn hynny o beth? Ac a wnaiff ddweud ychydig mwy wrthym ni ynglŷn â sut mae'r grantiau cyfnod clo lleol hynny'n debygol o gael eu cyflwyno? Mae'r Gweinidog, yn amlwg yn gwbl briodol, yn dweud mai Busnes Cymru fydd y man cyswllt cyntaf ar gyfer y rhan fwyaf o'r gronfa cadernid economaidd, ond rwy'n awgrymu y gallai fod yna achos o blaid cynnwys llywodraeth leol yn hyn o beth. Mae'r Gweinidog yn croesawu'r cynllun i gefnogi swyddi ac, wrth gwrs, mae pawb yn falch o weld Llywodraeth y DU yn cymryd camau, ond, fel y dywedodd y Gweinidog, mae yna rai busnesau na fydd hynny'n ddefnyddiol iddynt, ac na fydd rhoi pobl ar waith rhan-amser o bosibl yn gweithio. Rwy'n croesawu'n fawr gyhoeddiad y Gweinidog y bydd £20 miliwn ar gael ar gyfer busnesau twristiaeth a lletygarwch, ond mae hefyd yn cyfeirio at fusnesau y mae angen iddyn nhw ddefnyddio eu hadnoddau nhw eu hunain. Nawr, oherwydd yr effaith a wynebodd busnesau twristiaeth a lletygarwch yn gynharach yn yr haf, pan nad oedden nhw'n gallu agor o gwbl, a phan maen nhw'n agor mewn ffordd gyfrifol, mae lefelau'r busnes wedi gostwng. A hefyd, mae'n ddrwg gennyf ddweud, ceir arferion gresynus iawn o hyd gan gwmnïau yswiriant y busnesau hynny, i rai o'r busnesau hynny, ac rwyf am roi hyn gerbron y Gweinidog, mae'n ddigon posibl nad oes ganddyn nhw'r adnoddau i'w buddsoddi, ac fe allai hyn fod yn wir am fusnesau diwylliannol hefyd, fel lleoliadau i gynnal cyngherddau. Felly, tybed a wnaiff roi rhywfaint o sicrwydd inni y rhoddir ystyriaeth i hynny, i'r busnesau hyn nad oes ganddynt, am resymau da, yr adnoddau eu hunain ac efallai eu bod wedi cyrraedd terfyn eu capasiti i fenthyca, y bydd rhywfaint o gymorth ar gael i'r rhain. Tybed a all ddweud wrthym ni a yw microfusnesau ac unig fasnachwyr yn debygol o elwa ar y cylch hwn ai peidio. Ac fe hoffwn i ofyn hefyd a yw'r Gweinidog yn hyderus bod gan Fusnes Cymru y capasiti i ymdrin â'r cylch newydd hwn o gyllid sydd i'w groesawu yn fawr. Fel y dywedodd y Gweinidog ei hun, mae angen i ni gael y cyllid i'r man priodol yn gyflym. Yn olaf, rwy'n falch iawn o glywed y Gweinidog yn dweud ei fod mewn sgwrs â Llywodraeth y DU ar hyn o bryd. Tybed a yw'r sgwrs honno - ac efallai nad yw hyn yn ei bortffolio ef, ond ar draws y Llywodraeth - yn cynnwys trafodaethau parhaus am gynyddu pwerau benthyca Llywodraeth Cymru, oherwydd mae'n ymddangos i mi yn y tymor hwy - bod partneriaeth dda â Llywodraeth y DU, wrth gwrs, yn ddymunol - ond yn y tymor hwy, efallai y bydd Gweinidogion Cymru yn dymuno gwneud buddsoddiadau sylweddol na fydd eu pwerau benthyca presennol nhw'n caniatáu i hynny ddigwydd. Mae'r Gweinidog yn sôn am y sector awyrofod yn benodol, a tybed a yw ei sgyrsiau ef â Llywodraeth y DU - rwy'n siŵr eu bod nhw - yn ymwneud â chefnogaeth i'r diwydiant dur, oherwydd mae hynny y tu hwnt i gapasiti presennol Llywodraeth Cymru yn ariannol. Ac yn olaf, yn y trafodaethau parhaus hynny gyda Llywodraeth y DU, a gaf i ofyn i'r Gweinidog unwaith eto a fydd ef yn ystyried codi achos y rhai nad ydyn nhw wedi cael cymorth, yn enwedig y bobl nad oedden nhw'n cael cymorth gan y cynllun ffyrlo? Mae rhai ohonyn nhw, wrth gwrs, wedi symud ymlaen yn llwyddiannus, maen nhw mewn swyddi eraill, ond fe fu'n rhaid i rai ohonyn nhw ddefnyddio eu holl gynilion. Rwyf i wedi ymdrin â phobl ifanc sydd wedi colli blaendaliadau ar gyfer tai a phobl a fu'n rhannol hunangyflogedig sydd wedi gorfod gwario eu cynilion treth. Felly, a gaf i ofyn iddo ef a wnaiff gytuno â mi fod gan yr ymgyrch, ExcludedUK, achos i'w gyflwyno o hyd, a gofyn i'r Canghellor a oes unrhyw gefnogaeth y gellid ei rhoi i'r rhai na roddwyd cymorth iddyn nhw? Rwy'n gofyn, wrth gwrs, a ellid gwneud hynny ar lefel Cymru, ond rwy'n deall yr hyn a ddywedodd y Gweinidog yn y gorffennol am gapasiti cyllideb Cymru a'r angen i dargedu cymorth at amddiffyn swyddi. Ond rwy'n credu ei bod hi'n bwysig i'r miloedd lawer hynny o ddinasyddion Cymru sy'n eu cael eu hunain yn y sefyllfa hon, ein bod ni'n cydnabod yn y fan hon o leiaf nad ydyn nhw wedi mynd yn anghof gennym ni.